CELEX: 62015CN0166
Language: el
Date: 2015-04-13 00:00:00
Title: Υπόθεση C-166/15: Αίτηση προδικαστικής αποφάσεως την οποία υπέβαλε το Rīgas apgabaltiesas Krimināllietu tiesu kolēģija (Λεττονία) στις 13 Απριλίου 2015 — Ποινική διαδικασία κατά Aleksandrs Ranks και Jurijs Vasiļevičs

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/21
            
         Αίτηση προδικαστικής αποφάσεως την οποία υπέβαλε το Rīgas apgabaltiesas Krimināllietu tiesu kolēģija (Λεττονία) στις 13 Απριλίου 2015 — Ποινική διαδικασία κατά Aleksandrs Ranks και Jurijs Vasiļevičs
   (Υπόθεση C-166/15)
   (2015/C 205/29)
   Γλώσσα διαδικασίας: η λεττονική
   
      Αιτούν δικαστήριο
   
   Rīgas apgabaltiesas Krimināllietu tiesu kolēģija
   
      Ποινική διαδικασία ενώπιον του αιτούντος δικαστηρίου κατά
   
   Aleksandrs Ranks και Jurijs Vasiļevičs
   
      Λοιποί διάδικοι στη διαδικασία: Finanšu un ekonomisko noziegumu izmeklēšanas prokuratūra, Microsoft Corporation
   
      Προδικαστικά ερωτήματα
   
   
               1)
            
            
               Μπορεί πρόσωπο που απέκτησε πρόγραμμα ηλεκτρονικού υπολογιστή με άδεια «μεταχειρισμένου» σε δίσκο που δεν είναι πρωτότυπος, το οποίο λειτουργεί και δεν χρησιμοποιείται από κανένα άλλο χρήστη, να επικαλεστεί, βάσει των άρθρων 5, παράγραφος 1, και 4, παράγραφος 2, της οδηγίας 2009/24 (1) του Ευρωπαϊκού Κοινοβουλίου και του Συμβουλίου, την ανάλωση του δικαιώματος διανομής αντιγράφου του εν λόγω προγράμματος ηλεκτρονικού υπολογιστή, το οποίο ο πρώτος αγοραστής απέκτησε από τον δικαιούχο των δικαιωμάτων με τον πρωτότυπο δίσκο, αλλά ο δίσκος υπέστη φθορά, αν ο πρώτος αγοραστής διέγραψε το αντίγραφό του ή δεν το χρησιμοποιεί πλέον;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, δικαιούται πρόσωπο που μπορεί να επικαλεστεί την ανάλωση του δικαιώματος διανομής αντιγράφου του προγράμματος ηλεκτρονικού υπολογιστή να μεταπωλήσει σε τρίτο το εν λόγω πρόγραμμα ηλεκτρονικού υπολογιστή σε δίσκο ο οποίος δεν είναι ο πρωτότυπος, κατά τα άρθρα 4, παράγραφος 2, και 5, παράγραφος 2, της οδηγίας 2009/24;
            
         
      (1)  Οδηγία 2009/24/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τη νομική προστασία των προγραμμάτων ηλεκτρονικών υπολογιστών (ΕΕ L 111, σ. 16).